Kosova ndahet nga Adem Demaçi
Në Prishtinë u mbajt ceremonia e varrimit të veprimtarit Adem Demaçi, të cilin shqiptarët e cilësojnë si simbol të rezistencës kombëtare
Mijëra veta morën pjesë në ceremoninë e varrimit të veprimtarit të shquar Adem Demaçi, i cili ndërroi jetë të enjten në moshën 82 vjeçare. Në ceremoni ku morën pjesë edhe zyrtarë të lartë të Kosovës, Shqipërisë e Maqedonisë, u çmua lartë jeta dhe vepra e Adem Demaçit, të cilin shqiptarët e vlerësojnë si simbol të rezistencës kombëtare. Presidenti i Kosovës, Hashim Thaçi, tha se kombi shqiptar po ndahet fizikisht nga Adem Demaçi, një kolos që u vetëmohua tërë jetën për qëllimin madhor, lirinë dhe pavarësinë e Kosovës. "", tha presidenti Thaçi. Presidenti Shqipërisë, Ilir Meta, tha se me jetën dhe veprimtarinë e tij, Adem Demaçi, u shndërrua në shembull për të gjithë shqiptarët. "", tha Meta. Kryeministri i Kosovës, Ramush Haradinaj, tha se Adem Demaçi, nuk u ndal as kur u ndalen të tjerët. "”, tha kryeministri Haradinaj. Ali Ahmeti, kryetar i Bashkimit Demokratik për Integrim, tha se Adem Demaçi, një jetë të tërë ia ka kushtuar lirisë dhe pavarësisë së Kosovës. “", tha zoti Ahmeti. Duke folur në emër të familjes, Abetare Demaçi, e bija e Adem Demaçit, tha se i ati ishte njeri që u sakrifikua për shqiptarizmin ndërsa kishte kërkuar edhe në ditët e fundit të jetës, që shqiptarët të njihnin më mirë veten dhe të bashkoheshin për hir të së ardhmes së tyre. "”, tha ajo duke cituar të atin. I lindur në vitin 1936 në Prishtinë, Adem Demaçi u bë i njohur si veprimtar për çlirimin e Kosovës dhe i kaloi 28 vjet në burgjet e ish Jugosllavisë. Ai u burgos herën e parë në vitin 1958, duke mbajtur tre vjet burg. Ai u burgos përsëri për dhjetë vjet nga viti 1964 deri më 1974 dhe më pas qëndroi në burg për 15 vjet të tjera nga vitit 1975 deri më 1990. Për këtë ai shpesh cilësohej si Nelson Mandela i Kosovës. Pas lirimit nga burgu në vitin 1990, ai drejtoi për një kohë Këshillin për të Mbrojtjen e të Drejtave dhe Lirive të Njeriut. Nga vitit 1991 deri në vitin 1993 ishte kryeredaktor i revistës Zëri në Prishtinë. Më pas për një periudhë drejtoi Partinë Parlamentare të Kosovës. Në vitin 1991 u nderua nga Parlamenti Evropian me Çmimin "Sakharov". Gjatë periudhës 1998/1999, ishte zëdhënës politik i Ushtrisë Çlirimtare të Kosovës. Pas luftës u angazhua për respektimin e të drejtave të pakicave jo-shqiptare në Kosovë dhe për përmirësimin e gjendjes së tyre. Zoti Demaçi në vitin 2010, u dekorua me Urdhrin “Hero i Kosovës”. Qeveria e vendit tha sot se një shesh, një park e një rrugë e madhe do të mbajnë emrin e tij.